10 Go nna re tlhagafetse mo bodireding go re thusa gore re nne re le matlhagatlhaga mo boammaaruring. Ela tlhoko se se ileng sa buiwa ke Mitchel, yo o sa bolong go nna mogolwane le mmulatsela wa ka metlha. A re: “Ke rata go tlotla le batho ka boammaaruri. Fa ke akanya ka setlhogo se sesha se se mo makasineng wa Tora ya Tebelo kgotsa Tsogang!, ke kgatlhiwa ke kafa kgatiso nngwe le nngwe e tlhalosang tshedimosetso ka tsela e e utlwalang le e e tekatekano ka gone. Seo se dira gore ke batle go ya bodireding gore ke bone kafa batho ba tla tsibogang ka gone le go bona gore nka dira jang gore ba kgatlhege. Bodiredi bo nthusa gore ke dire gore dilo tsa botlhokwa e nne tsone di tlang pele mo botshelong.” Gape Mitchel a re fa e le nako ya gore a ye bodireding, ga a letle gore sepe se mo kgoreletse. Ka tsela e e tshwanang, le rona fa re nna re tshwaregile mo tirelong ya rona e e boitshepo, re tla nna re nitame mo tumelong mo metlheng eno ya bofelo.—Bala 1 Bakorintha 15:58.